
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ВАК ТАТА ВӐТАМ 
ПРЕДПРИНИМАТЕЛЬЛӖХЕ АТАЛАНТАРАССИ ҪИНЧЕН" САККУНӖН 7 СТАТЙИНЕ УЛШӐНУ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫӗртме уйӑхӗн 19-мӗшӗнче
йышӑннӑ

1 статья
Чӑваш Республикин "Чӑваш Республикинче вак тата вӑтам предпринимательлӗхе аталантарасси ҫинчен" 2009 ҫулхи юпа уйӑхӗн 19-мӗшӗнчи 51 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2009, 82 №; 2010, 87 №; "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 11 №; 2015, 12 №; 2016, 6, 
11 №-сем; "Республика" хаҫат, 2019, пуш уйӑхӗн 13-мӗшӗ, авӑн уйӑхӗн 18-мӗшӗ; 2020, ҫӗртме уйӑхӗн 3-мӗшӗ, юпа уйӑхӗн 28-мӗшӗ; "право21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000250 №; "Республика" хаҫат, 2023, утӑ уйӑхӗн 19-мӗшӗ; 2025, ҫӗртме уйӑхӗн 18-мӗшӗ) 7 статйин 
3-мӗш пайне улшӑну кӗртес, унта "акциз хунӑ таварсем туса кӑларакан тата (е) сутакан, ҫавӑн пекех ҫӗр айӗнчи пуянлӑхсене, ҫӗр айӗнчи анлӑ сарӑлнӑ пуянлӑхсемсӗр тата ӗҫмелли минераллӑ шывсемсӗр пуҫне, кӑларакан тата (е) сутакан" сӑмахсем хыҫҫӑн "акциз хунӑ таварсем, сахӑрлӑ ӗҫмесемсӗр пуҫне, тонуса хӑпартакан ӗҫмесене кӗртмесӗр, туса кӑларакан тата (е) сутакан, ҫавӑн пекех ҫӗр айӗнчи пуянлӑхсене, ҫӗр айӗнчи анлӑ сарӑлнӑ пуянлӑхсемсӗр, ӗҫмелли минераллӑ шывсемсӗр тата сиплевлӗ пылчӑксӑр пуҫне, кӑларакан тата (е) сутакан" сӑмахсем хушса хурас.
2 статья 
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

